Messiaanlik kogudus ja äratuskeskus
Au Jumal, Jeruusalem
TULD JERUUSALEMMAST
Pastor Oren Lev Ari
Shalom, kallid sõbrad! Räägin täna tähtsal teemal.
Räägime palju igasugustest asjadest - edust, usust jne.
Vahel unustame rääkida Pühast Vaimust,
elava Jumala Vaimust.
Peame mõistma, et Püha Vaim on Jumala isik maa peal.
Püha Vaim on Püha Kolmainsuse üks isik.
Jumal on maa peal ja ka taevas.
Jumal on Vaim nagu Piibel ütleb.
Jumalat peab paluma vaimus ja tões.
Tahan täna süveneda Jumala Vaimu teemasse.
Meie, iisraellased, nimetame Püha Vaimu kohaloluks.
Templi ajal oli Jumala ligiolu templis.
Kord kuus läks ülempreester kõige pühamasse paika
ja kohtus Jumala Vaimuga.
Kui ta ei sobinud selleks, ta suri seal.
Ülempreester pidi ohverdama enda eest
ja rahva pattude eest.
Seda tuli teha kogu südamest ja igal aastal see kordus.
Püha Vaim ei tulnud kunagi, kui polnud ohvrit ja verd.
Püha Vaim austab tõelist ohvrit
ja teame, et Jumala Poeg, Jeesus Kristus, on Jumala elav ohver.
Ta andis end elava ohvrina Jumalale ja lepitas patud.
Kui Jeesus risti naelutati, siis Püha Vaim austas seda
ja templi eesriie rebenes ülalt alla lõhki
ning Püha Vaim vabanes kogu maailma.
Jeesus tegi maa peal olles imesid. Tema peal oli Püha Vaim.
Teame, et tol ajal oli Püha Vaim ka templis.
Teatud rahva seas ja teatud ajal,
vastavalt sellele, kuidas Jumal määras.
Jeesus ohverdas end ja valas oma vere
kogu maailma pattude eest, nagu on kirjutatud:
Nõnda on Jumal kogu maailma armastanud,
et ta oma ainusündinud Poja on andnud, et ükski,
kes temasse usub, ei hukkuks, vaid et tal oleks igavene elu.
Kui Jeesus valas oma vere, tuli Püha Vaim kogu maailma,
kuna Püha Vaim austab seda, mida Jeesus tegi.
Püha Vaim ootas kaua Jeesuse tulemist,
et Jumala Sõna saaks lihaks ja sureks ristil.
Teame hästi, et ilma ohvri ja vereta,
ei ole võidmist ega Püha Vaimu.
Pange tähele neid sõnu: Püha Vaim. Püha Vaim on püha.
Kui Püha Vaim tuleks ilma ohvrita, me häviksime.
Peame austama Messia, Jumala Poja verd,
ja ülistama Jumalat Jeesuse vere eest,
ning mõistma Jeesuse teo tähendust ja seda,
mis toimus Egiptuses, enne kui Jumala Poeg ilmus.
Paasapüha, Pesach, tähendab 'mööda minema'.
Jumal ütles: võtke Tall ja piserdage selle verd
oma uksepiitadele.
Kui tuleb surmaingel, ei pääse ta teie kodudesse,
kuna näeb lepinguverd.
Usume, et Jeesus Kristus on Jumala Tall, kes valas oma vere.
Tema veri kaitseb meid surmaingli eest.
Tuld Siionist
Teame, et kui austame Jumala Talle verd,
täidab Püha Vaim meid, meie pered ja kodud.
Püha Vaim on seal, kus austatakse ohvrit,
kus teenitakse Jeesust Kristust, Jumala Talle,
kus tänatakse Isa selle ohvri eest pattude andeksandmiseks.
Teame, et Tema haavade kaudu oleme tervendatud.
Veres andis Ta meile lunastuse,
ja Tema ülestõusmises saime õigeks.
Seal, kus selle eest Jumalat kiidetakse ja tänatakse,
on ka Püha Vaim.
Püha Vaim üksnes ei tule, vaid tahab osadust meiega.
Ta ei otsi enda au, et Teda tähele pandaks.
Tema annab meile tunnetuse tõe ja Jumala Poja kohta,
kes on mõrsja peigmees.
Oleme Kristuse pruut, Jeesuse ihu liikmed,
ja Tema on meie pea.
Püha Vaim õpetab meile seda.
Jeesus ütleb Johannese 16:5 -
Aga nüüd ma lähen tema juurde, kes minu on saatnud,
ja keegi teist ei küsi minult: "Kuhu sa lähed?"
Kuid et ma seda teile olen rääkinud, siis on kurbus täitnud teie südame.
Kuid ma ütlen teile tõtt: teile on parem, et ma lahkun,
sest kui ma ei lahkuks, ei tuleks lohutaja teie juurde,
aga kui ma ära lähen, siis ma saadan tema teie juurde.
Jeesus ütleb: Teie jaoks on oluline, et tuleb Lohutaja.
Ta ütleb: Kui Lohutaja tuleb, meenutab Ta teile kõike,
mida olen teile öelnud.
Ta ütleb ka: Lohutaja ehk Püha Vaim tunnistab minust,
ja ka teie tunnistate, sest olete algusest peale minuga olnud.
Jeesus rõhutas, et see on teie jaoks tähtis.
Ta oli ühes kohas - Iisraelimaal.
Ta ütles: Tulin oma rahva Iisraeli kadunud lammaste juurde.
Ta mõistis, kui tähtis on Püha Vaimu tulek,
kuna Püha Vaim võib olla samaaegselt kogu maailmas.
Jeesus ei saanud. Seepärast ütles Ta: Teie jaoks on parem et ära lähen,
sest jätan teile ülesande ja te lähete kogu maailma.
Oodake Isa tõotust. Kui Püha Vaim asub teisse,
saate väe ja olete minu tunnistajad Jeruusalemmas, Juudas ja Samaarias
ning kogu maailma otsani.
See on väga tähtis: Peate saama Püha Vaimu.
Püha Vaim juhib, aitab ja lohutab teid.
Ta noomib teid, kui valesti käitute.
Püha Vaim teeb Minu tööd, kuid mitte ainult ühes kohas,
vaid kogu maailmas, "Kus iganes Mind austatakse,
kus usutakse Isa ja Mind, seal on Püha Vaim," ütles Jeesus.
Seal Püha Vaim räägib, teeb imesid ja ilmutab Mind inimestele.
Peame naasma õnnistuse allikale,
nende Jeesuse sõnade juurde.
Peame mõistma, et viimastel päevadel
on Jumal rääkinud meile oma Poja kaudu,
ja täna räägib Ta Püha Vaimu kaudu, see on Jeesuse hääl.
Püha Vaim on Jumala laste jaoks väga tähtis.
Meil on maailmas palju plaane ja ülesandeid.
Kui laseme Pühal Vaimul juhtida ennast ja kogudust
Isa tahte järgi, saame õnnistatud.
Kõige suurem õnnistus maa peal on Jumala Vaim,
olla osaduses Püha Vaimuga, tunda teda ja kuulata Teda.
5. Moosese 28. ptk ütleb Jumal: "Kui sa tõesti kuulad mu häält"
ehk kui sa kuulad hoolega, mida mu Vaim ütleb ...
Ka Ilmutuseraamatus öeldakse, et kogudus peab kuulama,
mida Vaim ütleb.
Kõik, mida peame tegema, on kuulama, mida Püha Vaim ütleb,
tundma Püha Vaimu ja toimima Tema juhiste järgi.
Püha Vaim ei räägi kunagi vastuolus Jumala Sõnaga.
Jeesus ütles: Ta meenutab teile, mida olen rääkinud.
Iisraelis teame, et Jumala Vaim on elava Jumala ligiolu.
Vajame igasuguseid asju: tervenemist, vabanemist,
head elatist ja kordaminekut.
Kuid seda, mida tõeliselt vajame, me ehk isegi ei tea,
kuna pole saanud head õpetust või oleme selle unustanud.
Kõige rohkem vajame osadust Püha Vaimuga ja teavet sellest,
mida Püha Vaim täna teeb,
minu ja mu pere elus, koguduses, kõiges.
Tahan, et Püha Vaim oleks kõikjal, kuhu lähen.
Tahan, et Püha Vaim juhiks mind igas paigas
ja juhataks mulle teed.
Tahan äratada teis püha igatsuse Jumala Vaimu järele,
tunda Jumala Vaimu ja rääkida Temaga,
ning öelda: Vajan sind, ilmuta mulle Jumala Poega.
Roomlaste kirjas öeldakse: Püha Vaim tunneb Jumala sügavusi.
Paulus ütleb: Palun Isa,
et Ta annaks teile tarkuse ja ilmutuse vaimu.
Püha Vaim on tarkuse, ilmutuse ja väe vaim.
Püha Vaim suudab kõike, kuid peame mõistma,
et Püha Vaim on isik.
Au Kuninga Kogudus
Peame olema osaduses Jumala Vaimuga ja tundma Teda,
sest oleme uuesti sündinud ja võtnud vastu Jumala Talle ohvri.
Vaatame, mida Roomlaste kirjas öeldakse selle kohta,
mis juhtub, kui saame Püha Vaimu. Roomlastele 5:5 -
Aga lootus ei jäta häbisse, sest Jumala armastus on välja valtud
meie südameisse Püha Vaimu läbi, kes meile on antud.
Kui saame Püha Vaimu, hakkame käima armastuses.
Ta õpetab meile armastust seestpoolt.
Vaatame, mida räägib Pühast Vaimust jünger Johannes.
1. Johannese kiri 2:27 -
Aga võidmine, mille te olete saanud temalt, püsib ju teis
ning teil pole vaja, et keegi teid õpetaks;
vaid nii nagu tema võidmine teid kõiges õpetab -
see on tõde, mitte vale - ja nii nagu tema teid on õpetanud,
nõnda püsige Kristuses.
See ei tähenda, et te ei vaja inimestest õpetajaid,
pastorit, prohvetit või evangelisti,
vaid, et saame teadmisi tõe kohta seesmiselt, Pühalt Vaimult.
Kui oleme elus millegagi silmitsi ja kogeme sisimas konflikti,
ütleb Püha Vaim meile, et see pole õige.
Kui keegi teeb mingi ettepaneku, Püha Vaim võib seda kinnitada
ja ilmutada meile sisemiselt, et võime sellega nõustuda.
See on võidmine või vägi.
Püha Vaim tuli Jeesuse peale tuvi kujul
kui Johannes Teda ristis.
Peame siiski mõistma, et Vaim ei ole mingi pilv,
või energia või jõud, vaid isik.
Püha Vaim on Jumala isik.
Tal on arusaamine ja tarkus, Ta võib rääkida, mida tahes.
Ta kirgastab Kristuse nime.
Püha Vaim oli kohal juba alguses.
Kui Jumal rääkis oma Vaimust juba Piibli alguses;
kui Jeesus ütles: Teile on parem, et ma lahkun,
sest kui ma ei lahkuks, ei tuleks Lohutaja teie juurde;
kui Jumal ja Jumala Poeg nii ütlevad,
kui palju me siis tegelikult vajame, mida Jumal ütleb.
Kui tähtis on sellesse tõsiselt suhtuda.
Kui tähtis on omandada see kõige sügavamas südamesopis.
Peame seda taotlema, kuna Jumal on nii öelnud.
Igal Jumala sõnal on oluline tähendus.
1. Moosese 1: Alguses lõi Jumal taeva ja maa.
Maa oli tühi ja paljas ja pimedus oli sügavuse peal,
ja Jumala Vaim hõljus vete kohal.
Ja Jumal ütles: "Saagu valgus!" Ja valgus sai.
Kui teie elu on tühi ja paljas (tohuvabohu),
kas peres, töös või teenistuses, vajate Püha Vaimu.
Jumala Vaim hõljub vete kohal.
Jumal lõi meid põrmust, ehk liivast ja veest.
Suur osa meist on vesi. Püha Vaim liigub vete kohal.
Püha Vaim on elustav Vaim.
Kui meie elus on tohuvabohu, kutsuge Püha Vaimu.
Kui teie elus on süütunne, kui saatan teid ründab,
kutsuge Püha Vaim.
Kui olete masenduses ja elu on raske,
kutsuge Jumala Vaim. Tema tervendab ja teeb imesid.
Ta toob teie ellu korra.
Kõik, mida Püha Vaim teeb, on parim võimalik.
Ta teab, mis on meie jaoks parim, kuna Ta toob meid Jumala tahtesse.
Ta õpetab meid tundma Jumala Poega.
Püha Vaim tahab, et meil läheks kõik korda,
sest sel juhul saab Jumal au.
Tuld Siionist
Võtke täna vastu kõige parem kingitus.
Võib-olla taotlete raha või teisi ande.
Võtke täna vastu parim and: Jumala Ligiolu,
kus elab Elava Jumala Vaim.
Tahan täna teie eest palvetada, et avaksite oma südamed,
ja Püha Vaim saaks tulla ning ristida teid Jumala tulega.
Räägin, et Püha Vaim teeb teie elus ime.
Et Püha Vaim avaks Jeesuse nimel teie südame silmad,
ja vaimsed kõrvad,
et näeksite, mida Vaim teeb, ja kuuleksite, mida Ta ütleb,
ja võtaksite oma südameisse Tema teod.
Palun seda nüüd Jeesuse nimel.
Jumala Vaim, tule igaühe juurde
ja tee ime igaühe elus, kes hetkel telerit vaatab.
Jeesuse nimel, ma palun, Püha Vaim,
et tervendaksid igaühe, kes vajab tervenemist.
Püha Vaim, ilmutad meile, et Jumal on El Shaddai,
et Ta on pikameelne, armuline ja armastav.
Sina lohutad inimesi. Anna neile täna hingamine!
Igaüks, kes vajab hingamist, virgutamist ja tervenemist
ning Sinu kuulmist, Püha Vaim, ja selle järgi elamist.
Tee ime, Jeesuse nimel, just nüüd, Püha Vaim!
Ma kuulen Jeesuse nimel praegu,
et Püha Vaim tervendab peresid, kellel on probleemid.
Püha Vaim tuleb sellesse olukorda ja teeb teie peredes imesid.
Võtke see vastu Jeesuse Kristuse nimel.
Need viimased minutid tahan teile rääkida sellest,
mis juhtus Jeesuse esimeste jüngritega,
kui Püha Vaim tuli.
Apostlite teod 1:4 -
Kui siis Jeesus viibis koos nendega, keelas ta neil Jeruusalemmast lahkuda,
käskides jääda ootama Isa tõotust, "mis teie minult olete kuulnud.
Johannes on küll ristinud veega, aga teid ristitakse Püha Vaimuga
üsna varsti pärast neid päevi."
Siis küsisid temalt need, kes olid kokku tulnud:
"Issand, kas sa sel ajal taastad Iisraeli kuningriigi?"
Nad küsisid kohe seda, kuigi Jeesus tahtis teha midagi muud.
Püha Vaim tuli kinnitama pruuti.
Vaim ja mõrsja ütlevad: "Tule!" Ja see, kes kuuleb, öelgu: "Tule!"
Ja januneja tulgu! Kes tahab võtku eluvett ilma tasuta!
Nii ütleb Ilmutusraamat.
Nad küsisid: Kas teed nüüd seda ja teist ...
Jeesus vastas: Oodake, tahan teha midagi hoopis muud.
Tahan, et Püha Vaim valmistaks teid tunnistajateks.
Mitte üksnes evangeliseerima, vaid olema Jeesuse kiri,
näitama maailmale Jeesust.
Püha Vaim valmistab ette jüngreid.
Teate ju, et kogu maailm usub Jumala olemasolu.Deemondiki usuvad.
Jüngrid on need, kes kuulavad Püha Vaimu
ja tegutsevad Püha Vaimu juhtnööride kohaselt.
Jeesus ütles: Ei, te ei saanud õigesti aru.
Ta ütles neile: "Ei ole teie osa teada aegu ja tunde,
mis Isa on iseenese meelavallaga seadnud."
Jumal on määranud aja teile, teie peredele ja kõigele,
mida Ta on oma Sõnas lubanud.
Me ei saa määrata Jumalale aega.
Peame kuulama Püha Vaimu.
Püha Vaim valmistab meid selleks, mida Jumal on tõotanud.
Siis oleme valmis nagu Joosua ja Kaaleb.
Nad saabusid maale ettevalmistatuina.
Kõik ülejäänud surid kõrbes oma uskmatuse tõttu.
Kuid need kaks valmistas Püha Vaim ette Püha maa jaoks,
nad vallutasid selle ja said Jumalalt kätte oma pärandi.
Püha Vaim valmistab meid ette.
"Ei ole teie osa teada aegu ja tunde,
mis Isa on iseenese meelevallaga seadnud,
vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni."
Võtke vastu vägi Jeesuse Kristuse nimel!
Olge kiri Jeesuselt, nii et kõik näeksid teis Jeesust.
Täpselt nagu Jeesus käis maa peal olles Vaimus,
ning suutis kuulda Isa ja Talle armastuses kuuletuda,
saate ka teie väe kuuletuda ja Isa armastada,
ning teha seda, mida Vaim juhatab teid tegema.
Võtke Püha Vaimu vägi, Jeesuse nimel.
Issand õnnistagu sind ja hoidku sind,
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Jeesuse Kristuse nimel, aamen.
Olgu teil rahu, armastus ja kõik, mida Jumal on tõotanud,
Jeesuse nimel! Shalom!
Ülal on meie kontaktandmed Iisraelis, kui keegi tahab toetada meie tööd.
Soome keelest tõlkinud: Monika Jaaguri